# **Korleis søkje elev fri frå pliktig opplæring?**

Elevar kan etter søknad frå føresette få permisjon frå undervisninga. Vi har då denne praksisen:

* Kontaktlærar kan gje ein elev fri inntil tre samanhengande dagar:

Foreldre legger inn fraværet i APP «Visma Min Skole»

* Rektor kan gje ein elev fri inntil to veker:

Foreldre logger inn i Visma Flyt Skole nettside (skole.visma.com/askvoll), det ligg ei lenkje på heimesida til Atløy skule. Her vel ein «søknader», då blir denne automatisk sendt til rektor for svar på søknad.

* Dersom fri utover 10 skuledagar blir i prinsippet ikkje gitt. Er det likevel eit ynskje, skal dette søkjast skriftleg om til skulesjefen. Sjå meir info under.

Jf. Opplæringslova §2-11. Det er det skulesjefen som avgjer. I rundskriv 4/86 påpeikar utdanningsdirektøren at foreldra sitt ansvar for borna si undervisning må understrekast. Lova fastset opplæringsplikt og ikkje skuleplikt. Prinsipielt fell ansvaret for at borna får opplæring/undervisning over på foreldra når dei ber om å få ta born ut av skulen.

Skulen oppmodast foreldra om å planleggje fridagar/ ferie i god tid, og vi minner om at skulen inneheld både haust- og vinterferie i tillegg til andre fridagar.

Fråværsdagar og timefråvær for eleven blir dokumentert i VISMA. Når ein elev har meir enn 20 dagar fråværsdagar, skal skulen ta kontakt med heimen og ved samtykke frå heimen kontakte eventuelle andre instansar som er involverte i arbeid kring eleven, for å finne årsaka til fråværet og diskutere tiltak. Oppvekstsjefen skal bli orientert om fråværet og vurdere om han skal vere med i saka.